CELEX: 62015CN0231
Language: hr
Date: 2015-05-21 00:00:00
Title: Predmet C-231/15: Zahtjev za prethodnu odluku koji je 21. svibnja 2015. uputio Sąd Najwyższy (Poljska) – Prezes Urzędu Komunikacji Elektronicznej, Petrotel Sp. z o. o. w Płocku protiv Polkomtel Sp. z o. o.

7.9.2015   
            
            
               HR
            
            
               Službeni list Europske unije
            
            
               C 294/18
            
         Zahtjev za prethodnu odluku koji je 21. svibnja 2015. uputio Sąd Najwyższy (Poljska) – Prezes Urzędu Komunikacji Elektronicznej, Petrotel Sp. z o. o. w Płocku protiv Polkomtel Sp. z o. o.
   (Predmet C-231/15)
   (2015/C 294/24)
   Jezik postupka: poljski
   
      Sud koji je uputio zahtjev
   
   Sąd Najwyższy
   
      Stranke glavnog postupka
   
   
      Žalitelji u kasacijskom postupku: Prezes Urzędu Komunikacji Elektronicznej, Petrotel Sp. z o. o. w Płocku
   
      Druga stranka u kasacijskom postupku: Polkomtel Sp. z o. o.
   
      Prethodno pitanje
   
   Treba li članak 4. stavak 1. prvu i treću rečenicu Direktive 2002/21/EZ Europskog parlamenta i Vijeća od 7. ožujka 2002. o zajedničkom regulatornom okviru za elektroničke komunikacijske mreže i usluge (Okvirna direktiva) (1) tumačiti na način da u slučaju kada poslužitelj mreže pobija odluku državnog regulatornog tijela koja se odnosi na cijene završavanja poziva u mreži toga poslužitelja (odluka MTR) a potom i sljedeću odluku državnog regulatornog tijela kojom se mijenja ugovor između adresata odluke MTR i drugog poduzetnika tako da se cijene, koje je drugi poduzetnik platio za završavanje poziva u mreži adresata odluke MTR, usklađuju s cijenama utvrđenima u odluci MTR (provedbeno rješenje), nacionalni sud koji je utvrdio da je odluka MTR poništena ne smije poništiti provedbeno rješenje s obzirom na članak 4. stavak 1. četvrtu rečenicu Direktive 2002/21 i interese poduzetnika korisnika iz provedbenog rješenja koji proizlaze iz načela legitimnih očekivanja ili pravne sigurnosti, ili članak 4. stavak 1. prvu i treću rečenicu Direktive 2002/21 u vezi s člankom 47. Povelje o temeljnim pravima treba tumačiti na način da nacionalni sud može poništiti provedbeno rješenje državnog regulatornog tijela i posljedično ukloniti obveze koje su u njemu predviđene za vrijeme prije sudske odluke ako smatra da je to potrebno za osiguranje djelotvorne pravne zaštite za poduzetnika koji je pobijao rješenje državnog regulatornog tijela namijenjeno izvršenju obveza predviđenih u odluci MTR koja je kasnije poništena?
   
      (1)  SL L 108, str. 33. (SL, posebno izdanje na hrvatskom jeziku, poglavlje 13., svezak 49., str. 25.)